Գորիսի պետական քոլեջ

Գորիսի պետական քոլեջ (ԳՊՔ), (նախկինում՝ Գորիսի մանկավարժական ուսումնարան, քոլեջի լրիվ անվանումը՝ «Գորիսի պետական քոլեջ» պետական ոչ առևտրային կազմակերպություն)։

Պատմություն

Գորիսի պետական քոլեջը (մանկավարժական ուսումնարանը) հիմնադրվել է ՀԽՍՀ լուսժողկոմատի 1923 թվականի որոշմամբ։ Բացման կազմակերպչական աշխատանքները վստահվել են առաջին տնօրեն Արսեն Առաքելյանին։ Ուսումնարանը սկզբում ուներ դպրոցական, այնուհետև` նախադպրոցական բաժիններ։ Առաջին դասատուներից էին Հմայակ Թարախչյանը, Հայկուշ Թումանյանը, Իսահակ Իսահակյանը և ուրիշներ։

Մանկավարժական ուսումնարանի առաջին շրջանավարտներից  էին  պատմական գիտությունների դոկտոր, պրոֆեսոր Աշոտ Հարությունյանը, տնտեսական գիտությունների  թեկնածու դոցենտ  Արսեն Ամարյանը , գրողներ Սերո Խանզադյանը, Սուրեն Այվազյանը, կենսաբանական գիտությունների դոկտոր, պրոֆեսոր Վահան Ղազարյանը, ակադեմիկոս, փիլիսոփայական գիտությունների դոկտոր, պրոֆեսոր  Քաջիկ Օհանյանը, լեզվաբան, բանասիրական գիտությունների դոկտոր, պրոֆեսոր,  Ալեքսանդր Մարգարյանը, բժշկական գիտությունների դոկտոր, պրոֆեսոր,  Աշոտ Գյուլխասյանը, աշխարհագրական գիտությունների դոկտոր, պրոֆեսոր Անդրանիկ Բաղդասարյանը,  փիլիսոփայական գիտությունների դոկտոր, պրոֆեսոր  Աշոտ Թելունցը,  բժշկական գիտությունների դոկտոր, պրոֆեսոր  Գաբրիել Խաչատրյանը, պատմական գիտությունների դոկտոր, պրոֆեսոր Աշոտ Հարությունյանը, բանասիրական գիտությունների թեկնածու, դոցենտ  Վլադիմիր Ալեքսանյանը, բանասիրական գիտությունների թեկնածու, դոցենտ, Նինա Հովսեփյան,   բժշկական գիտությունների թեկնածու, դոցենտ Ռոզա Ղահրամանյանը։
Այնուհետև ուսումնարանում բացվել են «Գրադարանային բաժին»  «Աշխատանքի ուսուցում», «Գործավարություն և արխիվավարություն», «Երաժշտական դաստիարակություն», «Անգլերեն լեզու» և այլ մասնագիտություններ։

Անվանի մանկավարժներ 
Դրաստամատ Օհանյան
Արշակ Դավթյան
Արտավազդ Յոլյան
Ժենյա Բաղդասարյան 
Ռոզա Հովսեփյան
 Իվան Իվանյան
Ռաիսա Բակունց 
Լենա Տոռոզյան
 Օլյա Գիչունց 
Գագիկ Հակոբջանյան
Վալյա Հովհաննիսյան

Տնօրեններ  
Արսեն Առաքելյան
Հմայակ Թարախչյան
Հովհաննես Հայրապետյան
Սաղաթել Քեշիշյան
 Բագրատ Ներսիսյան
 Երվանդ Մինասյան 
Սերոբ Բարխուդարյան 
Ասյա Ծատրյան
Անդրանիկ Բուդաղյան 
Դրաստամատ Օհանյան 
Ագնեսա Դարբինյան
Կարեն Լազարյան

Բաժիններ 
Գորիսի պետական քոլեջում կրթությունն իրականացվում է միջին մասնագիտական եւ նախնական մասնագիտական (արհեստագործական) կրթական ծրագրերով։

Միջին մասնագիտական կրթական ծրագրեր

 Նախադպրոցական կրթություն
 Հաշվողական տեխնիկայի եւ ավտոմատացված համակարգերի ծրագրային ապահովում
 Դեղագործություն
 Քույրական գործ
 Մանկաբարձական գործ
 Պարի ուսուցում
Նախնական մասնագիտական (արհեստագործական) մասնագիտությունների կրթական ծրագրեր 
 Համակարգիչների շահագործում
 Խոհարարական գործ
 Գեղանկարչություն և քանդակագործություն
 Ատաղձագործական, մանրահատակագործական, ապակեգործական աշխատանքներ
 Կարի արտադրության տեխնոլոգիա
 Գորգագործություն և ժանյակագործություն
 Բրուտագործություն
 Հացաթխման արտադրության տեխնոլոգիա
 Մետաղների մշակման տեխնոլոգիա ճնշմամբ
 Վարսավիարական արվեստ և զարդային դիմահարդարում՝ վարսավիր որակավորմամբ
 Վարսավիարական արվեստ և զարդային դիմահարդարում՝ մատնահարդար որակավորմամբ
 Վարսավիարական արվեստ և զարդային դիմահարդարում՝ դիմահարդար որակավորմամբ

Ծանոթագրություններ

Աղբյուրներ 
Կարեն Սահակյան «Ուրվագիծ Գորիսի կրթական համակարգի պատմության»

Գորիսի դպրոցներ
1923 հիմնադրումներ Հայաստանում
Քոլեջներ Հայաստանում